
GWASANAETHAU MYFYRWYR: DIWEDDARIAD AR Y DDARPARIAETH BRESENNOL – Tymor yr Haf 2023

	

Gwasanaethau Myfyrwyr: Trosolwg 

Mae Gwasanaethau Myfyrwyr yn darparu ystod eang o wasanaethau i gefnogi pob myfyriwr, gan gynnwys Cymorth Dysgu, y Gwasanaeth Llesiant, y Gwasanaeth Gyrfaoedd, y rhaglen PREVENT, a Chymorth Ariannol i Fyfyrwyr. Hefyd, mae’r Gwasanaethau Myfyrwyr yn darparu ystod o wasanaethau cymorth arbenigol ar gyfer myfyrwyr rhyngwladol a myfyrwyr o gefndir gofal. 

Mae rhan fwyaf y gwasanaethau ar gael yn wyneb i wyneb neu o bell. Mae’r manylion llawn yr holl wasanaethau ar gael yn: https://www.uwtsd.ac.uk/cy/gwasanaethau-myfyrwyr/

Dylid anfon pob ymholiad cyffredinol sy’n ymwneud â Gwasanaethau Myfyrwyr i’r Hwb Myfyrwyr a fydd yn sicrhau bod eich ymholiad yn cyrraedd yr unigolyn gorau i ymdrin ag ef. hwb@uwtsd.ac.uk

Cymorth Dysgu

Mae’r adran Cymorth Dysgu yn darparu cymorth academaidd ac ymarferol 1:1 arbenigol ar gyfer myfyrwyr sy’n derbyn Lwfansau Myfyrwyr Anabl (DSA). Gydag unrhyw ymholiad DSA, cysylltwch â: disability@uwtsd.ac.uk



Cymorth Sgiliau Astudio

Mae sesiynau sgiliau astudio 1:1 ar gael i bob myfyriwr ac maent yn cynnig cymorth gyda chynllunio a threfnu, rheoli amser, ymchwilio, cyfeirnodi, osgoi llên-ladrad, ysgrifennu academaidd, meddwl beirniadol, sgiliau cyflwyno, technolegau cynorthwyol, cymorth TG, a pharatoi ac adolygu ar gyfer arholiadau. Mae sesiynau cyfrwng Cymraeg ar gael hefyd.

Sylwch nad ydym yn gallu cynnig gwasanaeth prawf-ddarllen.

Ar hyn o bryd, mae sesiynau Sgiliau Astudio’n cael eu darparu o bell drwy Microsoft Teams ond y gobaith yw y byddant hefyd ar gael yn wyneb i wyneb y tymor nesaf.

I weld manylion y sesiwn a sut i wneud apwyntiadau, ewch i:

https://www.uwtsd.ac.uk/cy/cymorth-sgiliau-astudio/ neu e-bostiwch: studyskillsdistance@uwtsd.ac.uk




PAL: Dysgu gyda Chymorth Cymheiriaid (PASS cynt)
Yn ddiweddar, rydym wedi (ail)lansio PAL, cynllun wedi’i seilio ar gysyniad dysgu gan gymheiriaid academaidd. Bydd cydweithwyr Cymorth Dysgu sydd â chyfrifoldeb am y cynllun yn hyfforddi a goruchwylio myfyrwyr y blynyddoedd uwch (myfyrwyr L5 a L6 fel arfer) yn fentoriaid PAL, sy’n rôl wirfoddol. Yna, bydd y mentoriaid yn cynnal sesiynau PAL er lles myfyrwyr L4. Nid yw’r mentoriaid yn addysgu; mae rhan o’u hyfforddiant yn cwmpasu sut na ddylent addysgu ond yn hytrach, datblygu eu sgiliau hwyluso a datrys problemau ac yn eu hannog i drosglwyddo eu profiad o fod wedi cwblhau blwyddyn 1af astudio.


Ar hyn o bryd, y meysydd astudio sy’n cynnig PAL yw:

Addysg Blynyddoedd Cynnar (cyfrwng Cymraeg)
Cymdeithaseg
Busnes a Rheolaeth
Y Dyniaethau
Cyfrifiadura
Sgiliau ar gyfer y Gweithle (Tyst AU)
Sgiliau ar gyfer Iechyd a Gofal Cymdeithasol (Tyst AU)
 
Dylid cyfeirio unrhyw ymholiadau IEH am PAL at Chris Fleming, Goruchwylydd PAL IEH:
christopher.fleming@uwtsd.ac.uk

Y Gwasanaeth Gyrfaoedd

Mae Gwasanaeth Gyrfaoedd PCYDDS ar gael i gefnogi myfyrwyr a graddedigion PCYDDS trwy ddarparu gwybodaeth gyrfaoedd, cyngor ac arweiniad proffesiynol o ansawdd uchel, yn cwmpasu:

· Dechrau arni a chynhyrchu syniadau Gyrfaoedd
· Deall opsiynau a gwneud penderfyniadau cadarn
· Dod o hyd i brofiad gwaith o ansawdd 
· Deall opsiynau Ôl-raddedig
· Dechrau eich busnes eich hun
· Chwilio am Swyddi yn Effeithiol
· CVs, Ceisiadau a Datganiadau Personol
· Cyfweliadau a chanolfannau asesu 

Mae’r tîm ar gael i gefnogi myfyrwyr a graddedigion gyda phob agwedd ar gyflogadwyedd, ac mae apwyntiadau wyneb i wyneb ar gael a dros Teams. Yn ddiweddar, llwyddodd y Gwasanaeth i recriwtio Ymgynghorydd Gyrfaoedd sy’n siarad Cymraeg ac fe fydd yn cynnig cymorth Gyrfaoedd yn y Gymraeg i bob myfyriwr o fis Hydref 2022.
Gelir trefnu apwyntiad gyda’r Gwasanaeth Gyrfaoedd drwy’r ffurflen archebu ar ein tudalennau gwe: Gwasanaeth Gyrfaoedd | Prifysgol Cymru Y Drindod Dewi Sant (uwtsd.ac.uk) neu drwy e-bostio: careers@uwtsd.ac.uk

Profiad Gwaith:
Ym mis Tachwedd, bydd y Gwasanaeth Gyrfaoedd yn cyflwyno prosiect profiad gwaith newydd fesul cam gan fod GO Wales: Cyflawni Drwy Brofiad Gwaith yn dod i ben. Bydd y prosiect newydd ar agor i fyfyrwyr o bob oed yng Nghymru ac yn cynnig ffocws ar hyfforddi a mentora i wella cyflogadwyedd myfyrwyr. 
Os oes gennych ddiddordeb mewn ymuno â’r prosiect newydd, e-bostiwch Catherine Smith, c.smith@uwtsd.ac.uk neu Charlene Jones c.jones@uwtsd.ac.uk 

Fy Ngyrfa:
Mae pob myfyriwr yn gymwys i ymuno â’n platfform Cyflogadwyedd, FyNgyrfa: https://www.uwtsd.ac.uk/cy/gyrfaoedd/, platfform sy’n cynnig adnoddau sgiliau cyflogadwyedd, offer adeiladu CV a mynediad i farchnad swyddi fyw.

Y Gwasanaeth Llesiant

Mae dau bwynt mynediad i’r holl wasanaethau llesiant:
1. Ffurflen Cais am Gymorth <https://live.uniticms.com/uwtsd/register> - proses hunangyfeirio ar gyfer myfyrwyr sy’n teimlo bod arnynt angen cyngor, cymorth neu addasiadau i astudio. Dylai myfyrwyr gwblhau’r ffurflen ac yna cynigir iddynt gymorth o fewn y gwasanaeth.

2. Achos Pryder – dyma sut gall unrhyw un ar draws y Brifysgol, neu’n allanol, godi pryder diogelu am fyfyriwr.


Gellir cael mynediad i ganllawiau, gwybodaeth a’r dolenni ar gyfer y ffurflenni hyn trwy dudalennau gwe’r Gwasanaethau Myfyrwyr o dan ‘Cymorth Llesiant’.
Mae’r Gwasanaeth Cwnsela’n parhau i fod ar gael i fyfyrwyr a gellir cael mynediad iddo drwy’r Ffurflen Cais am Gymorth.
Hefyd, bydd yr Uned Llesiant yn cynnal portffolio o brosiectau ataliol a llawn gwybodaeth dros y flwyddyn academaidd. 
Yn ogystal, bydd yr Uned yn cadw’r Tîm Llwyddiant Academaidd sy’n cael ei recriwtio ar hyn o bryd, ac a fydd yn gweithio i gefnogi ymgysylltu academaidd.

Prosiect yw CYSYLLTU a ariennir gan CCAUC gyda’r nod o leihau unigrwydd a theimlo’n ynysig ymhlith myfyrwyr trwy helpu i adeiladu cymunedau cefnogol, gan weithio gyda staff a myfyrwyr i osod sylfeini ymddygiad positif ac iach gydol oes.
Ar hyn o bryd, mae CYSYLLTU yn hyfforddi a chymhwyso ‘Cysylltwyr’ gyda’r sgiliau i gefnogi ac ymgysylltu gyda myfyrwyr sydd mewn perygl o ynysigrwydd cymdeithasol, yn unig neu ag angen help i ddatblygu sgiliau integreiddio cymdeithasol.
Am ragor o wybodaeth am y prosiect, neu am ddod yn ‘Gysylltwr’, cysylltwch â Natalie Owens, Cydlynydd Prosiect PCYDDS: n.owens@uwtsd.ac.uk. 
Ewch i Wefan Cysylltu neu ddilyn ar gyfryngau cymdeithasol am ddiweddariadau byw a gwybodaeth:
· Instagram: @connectwellbeing
· Facebook: CONNECT-Wellbeing

Hefyd, mae CYSWLLT yn noddi’r ap GIG, Feeling Good. 


Mae Togetherall, cyd-fenter rhwng Gwasanaethau Myfyrwyr ac Undeb y Myfyrwyr, yn gymuned iechyd meddwl dienw ar-lein y gall myfyrwyr ymweld ag e pan fyddant yn teimlo’n isel, ag angen cymorth neu siarad gyda rhywun. 

Gall Togetherall help defnyddwyr i ddysgu sgiliau ymarferol i’w helpu i deimlo’n well a mynd i’r afael ag amrywiaeth o faterion ac mae’n cynnig:
·  Rhwydweithiau cymheiriaid i drafod materion gyda phobl sy’n wynebu problemau tebyg
·  Offer hunanasesu i fonitro cynnydd
·  Cyrsiau grŵp a thrafodaeth ar faterion cyffredin megis meddwl yn negyddol a straen

I gofrestru:

1. Ewch i wefan Togetherall
2. Cofrestrwch gyda’r cyfeiriad e-bost PCYDDS
3. Dewiswch enw defnyddiwr anhysbys
4. Defnyddiwch y cymorth sydd ei angen arnoch


I gael rhagor o fanylion ewch i: https://togetherall.com/en-gb/

Gellir defnyddio’r gwasanaeth drwy anfon neges destun i 85258. Ceir rhagor o wybodaeth ar eu gwefan. www.giveusashout.org
RHAGLEN CYMORTH I FYFYRWYR

Mae’n bleser gennym gynnig i fyfyrwyr PCYDDS wasanaeth hunan-help o’r enw ‘Health Assured’ - y gellir cael mynediad iddo drwy ap neu drwy borth ar-lein.

Cynigir y gwasanaeth hwn – sy’n cynnwys fideos, taflenni gwybodaeth, templedi cynlluniau pedair wythnos, a sgwrsio byw a chymorth gan gwnselwyr – i chi yn ogystal â’r gwasanaethau a gynigir gan ein gwasanaeth cymorth ni yn y Brifysgol. 

Mae croeso i chi ddefnyddio’r gwasanaethau a ddarperir gan ein tîm llesiant neu’r gwasanaeth hunan-helpu Health Assured, neu’r ddau!
Sgwrs fyw a chymorth - trwy linell gymorth Health Assured (0800 028 3766) neu sgwrs ar-lein - trwy’r porth ar-lein neu drwy ap.

Gallwch gael mynediad iddo drwy’r porth ar-lein Health Assured drwy ddefnyddio porwr ar eich gliniadur neu lechen. Fel bod y porth ar-lein yn gwybod eich bod yn dod o PCYDDS, mae angen i chi fewngofnodi drwy ddefnyddio’r manylion hyn: https://healthassuredeap.co.uk/  
Enw defnyddiwr: wellbeing   password: LoopMindTram

CAEL MYNEDIAD I BORTH AR-LEIN HEALTH ASSURED

Neu gallwch lawrlwytho’r ap Health Assured, o’r enw “My Healthy Advantage”.
Fel bod yr ap yn gwybod eich bod chi o PCYDDS, gofynnir nodi’r cod unigryw a ganlyn: MHA154656



PREVENT

O dan Ddeddf Gwrthderfysgaeth a Diogelwch (2015), yn unol â’r gyfraith, rhaid i PCYDDS dalu sylw priodol i’r angen i atal pobl rhag cael eu denu gan derfysgaeth.

Dylid cyfeirio ymholiadau am y rhaglen i’r Hwb Myfyrwyr.



Cymorth Ariannol i Fyfyrwyr

Mae’r Tîm Cymorth Ariannol ar gael i ddarparu canllawiau ar faterion sy’n gysylltiedig â rheoli arian, cyngor ar faterion ariannol ac ymholiadau cysylltiedig â nawdd gan Gyllid Myfyrwyr.
Mae cymorth ariannol ar gael i bob myfyriwr trwy Fframwaith Ysgoloriaethau a Bwrsarïau PCYDDS. Hefyd, gall myfyrwyr sy’n wynebu caledi ariannol wneud cais am gymorth ariannol gan y Gronfa Cymorth Ariannol i Fyfyrwyr. 


Ceir manylion llawn y cymorth ariannol sydd ar gael i fyfyrwyr ar gyfer 2022-24 yma: 

Money Support | University of Wales Trinity Saint David (uwtsd.ac.uk)

Dylid anfon pob ymholiad ariannol i moneysupport@uwtsd.ac.uk  



Cymorth i Fyfyrwyr Rhyngwladol 
Mae’r Uwch Swyddog Cymorth i Fyfyrwyr Rhyngwladol yn darparu ystod eang o gymorth ar gyfer myfyrwyr rhyngwladol.
Am ragor o wybodaeth neu os oes gennych unrhyw gwestiynau, cysylltwch â’r Hwb Myfyrwyr.

